13/08/2010 | Administración LocalMunicipal
A Coruña
Promoción Económica, Emprego, Comercio, Consumo e Turismo
Bases que rexen a participación no Sabor Alén ao abeiro da celebración do Alén III “Salón Coruña do Outlet” do Concello da Coruña

O Servizo Municipal de Emprego do Excmo Concello da Coruña, dentro do Plan Integral do Apoio ó comercio para o ano 2010 convocou o Alen “III Salón Coruña do Outlet” ( Boletín Oficial da Provincia n° 75 de 23 de abril do 2010) No ánimo de seguir a procura da dinamización da actividade económica da nosa cidade, e o amparo do éxito acadado coa celebración deste evento nas dúas edicións anteriores, preténdese desenvolver unha nova iniciativa que vincule a hostalaría co comercio, sectores indubidablemente complementarios, e que denominaremos SABOR ALEN, cuxa planificación e execución corresponde tamén a este Servizo con arreglo as seguintes: O obxectivo desta acción é desenvolver un programa de dinamización da hostalaría da cidade, durante a semana do 08 ao 15 de outubro deste ano, ao abeiro do Alen “III Salón Coruña do Outlet”; denominada SABOR ALEN, que axude a este sector a incrementar o número de visitas e o nivel de ingresos dos establecementos participantes, ao mesmo tempo que se potencia a cooperación con accións conxuntas entre o sector da hostalaría e o comercio. A acción recollerá o conxunto de ofertas seleccionadas de entre as propostas feitas polos establecementos hostaleiros a distribuir entre os asistentes durante a celebración do Alen “III Salón Coruña do Outlet”, presentados en formato talonario, ou similar, e composto por tickets individuais de un só uso por establecemento. En calquera caso, esta acción complementarase co deseño de stand presencial no propio Alen “III Salón Coruña do Outlet”, concursos e dípticos promocionais que reforzarán o éxito da iniciativa. Nesta edición poderán participar no SALÓN ALEN, aqueles establecementos de hostalaría: restaurantes, cafés, bares, chocolaterías, cafeterías, cervexerías, adegas, parrilladas, xeaderías, vinotecas, xamonerías, tabernas, mesóns., situados no noso termo municipal, quedando condicionada a súa selección e participación ao establecido nestas Bases.1.- Ter un local o establecemento dentro do termo municipal da Coruña.2.- Facilitar de xeito claro e preciso a oferta que están dispostas a incluir dentro da iniciativa SABOR ALEN: descontos porcentuais ou fixos nos seus prezos, tapas, pinchos ou produtos gratis, menús especiais,. Por extensión, obríganse a manter e respectar íntegramente a súa oferta durante todo o tempo que dure a acción.3.- Facilitar a imaxe do seu establecemento, así como os datos de ubicación do mesmo, para que este concello, a través do seu Servizo de Promoción Económica e Emprego, poida utilizalos, de xeito exclusivo, en todos os actos de promoción, difusión e divulgación que se poidan levar a cabo no SABOR ALEN, en particular, e co Alen “III Salón Coruña do Outlet”, en xeral.4.- Os solicitantes obríganse a asistir a todas as reunións informativas que para a organización do evento se leven a cabo dende o concello 5.- Os solicitantes comprométense, así mesmo, a acatar o conxunto de procedementos e normas que se poidan establecer para regular a selección, xestión e participación no SABOR ALEN, en particular, en todo o que fai referencia a publicidade e difusión da acción. 6.- Só se poderá presentar unha solicitude por establecemento hostaleiro nos prazos previstos nestas bases. Porén, en caso de que se dispoña de distintos locais dentro da cidade, deberá sinalarse o local ou locais aos que circunscribe a súa, ou súas, ofertas. Os hostaleiros interesados poderán presentar as súas solicitudes de participación no modelo que como anexo se incorpora a estas Bases, dirixíndoas ao Departamento de Promoción Económica, sito no edificio Centro Municipal de Emprego, Estrada dos Fortes, s/n, Polígono dos Rosales, 15011- A Coruña, ou ben remitíndoas a través do FAX n° 981.18.43.98, a través do e-mail: emprego@coruna. es, ou por calquera outro medio establecido na Lei 30/1992, de réxime xurídico das administracións públicas e do procedemento administrativo común. O prazo máximo para a presentación da súa solicitude de participación irá dende o día seguinte ao da publicación destas bases no Boletín Oficial da Provincia da Coruña e ata o día 06 de setembro de 2010. Da recepción da solicitude, e fora do uso dos supostos establecidos na Lei 30/1992, de réxime xurídico das administracións públicas e do procedemento administrativo común no que se seguirá o nela establecido, darán conformidade os Técnicos/as Municipais, usando para elo, con carácter preferente, o mesmo medio usado na presentación da súa solicitude por parte do interesado. Para a selección dos participantes constituirase unha Comisión de Selección, composta por cinco membros, presidida polo Tenente de Alcalde do Area de Promoción Económica e Vivenda ou persoa en quen delegue, e catro membros máis, escollidos de entre: * profesionais de recoñecido prestixio no sector comercial, publicitario e/ou hostaleiro da nosa cidade, * representantes das asociacións comerciais e/o hostaleiras da cidade, * Técnicos Municipais do Servizo de Promoción Económica. A Comisión de Selección establecerá os criterios que considere máis axeitados para a selección dos participantes. En todo caso, terá en conta, a proximidade dos establecementos hostaleiros ao lugar de celebración do Alen “III Salón Coruña do Outlet”, variedade e calidade da súa oferta, así como a súa integración dentro do conxunto de ofertas escollidas para o desenvolvemento do SABOR ALEN nesta edición. Desta reunión levantarase a acta correspondente, e do seu resultado darase conta no taboleiro de anuncios no edificio do Centro Municipal de Emprego Este proceso de selección dos participantes rematará antes do 10 de setembro. O SABOR ALEN é unha acción que se desenvolverá dende o día 08 ao 15 de outubro de 2010, ambos días inclusive. Neste período os hostaleiros seleccionados obríganse a cumprir e respectar, íntegramente, as ofertas contidas na súa proposta de partcipación no evento. Está prohibida a colocación de publicidade nos establecementos hostaleiros da imaxen da campaña de SABOR ALEN fóra das formas e procedementos que se establecerán. A solicitude de participación nesta iniciativa implica o coñecemento e aceptación das bases que neste momento se aproban, resérvandose o Concello a posibilidade de modificar as mesmas, sempre e cando a súa modificación implique melloras da organización ou ampliación dos servizos vencellados a mesma, comprometéndose, en todo caso, a dar conta delas a todos e cada un dos establecementos participantes do xeito legal e reglamentariamente establecido. Tenente de Alcade resonsable da área de Promoción Económica e Vivenda Asdo.: Xosé Henrique R. Tello León Data de inscrición././. Nome do Titular/es:. Nome do establecemento:. Sector:. Definición da actividade:. CIF:. Enderezo:. Telf:. Fax:. E-mail:.  Tapas, pinchos gratis. . % desconto en produtos (menús, consumicións).  Outros. Sinatura do Titular: Selo da Empresa: Observacións: